Posielam Vám usmernenie k prideľovaniu IČO v súvislosti so zmenou legislatívy v roku 2015 ako ho posielam obciam/mestám. Je to veľa informácií ale dostávajú sa k nám doklady, ktoré neobsahujú údaje na základe, ktorých by sme mohli prideliť IČO a správne zakódovať činnosti.

Obec/mesto je v znení zákona 272/2015 Z.z. účinného od 1.11.2015 povinnou osobou viesť príslušný generický register SHR a po uplynutí dvojročného prechodného obdobia t.j. od 1.11.2017 budú musieť byť obce integrované pre prácu pomocou informačného systému registra právnických osôb, podnikateľov a orgánov verejnej moci (IS RPO).

V súvislosti so zákonom 272/2015 Z.z. o registri právnických osôb, podnikateľov a orgánov verejnej moci (RPO) a o zmene a doplnení niektorých zákonov účinného od 1.11.2015 dochádza k zmenám v prideľovaní IČO. Je potrebné sledovať informácie zverejňované na webovej stránke ŠÚ SR [www.statistics.sk](http://www.statistics.sk).

Posielam Vám usmernenie k prideľovaniu IČO, ktoré je zatiaľ v platnosti (do integrovania obcí a miest do IS RPO).

Vyhláškou Štatistického úradu Slovenskej republiky z 18. júna 2007 č. 306/2007 Z. z. je vydaná Štatistická klasifikácia ekonomických činností SK NACE Rev. 2. Táto národná štatistická klasifikácia je vypracovaná na báze spoločnej štatistickej klasifikácie ekonomických činností v Európskom spoločenstve NACE Revision 2, ktorú pre krajiny Európskeho Spoločenstva stanovuje Nariadenie Európskeho Parlamentu a Rady (ES) č. 1893/2006 z 20. decembra 2006. Toto Nariadenie je záväzné v celom rozsahu vo všetkých členských štátoch a uplatňuje sa od 1. januára 2008. Dovoľujem si upozorniť, že na základe uvedeného bola Vyhláška Štatistického úradu Slovenskej republiky z 12. septembra 2002 č. 552/2002 Z.z. zrušená 1.1.2008.

Do predmetu činnosti v „Osvedčení o zápise do evidencie SHR" je potrebné uviesť len tie poľnohospodárske činnosti z rozsahu kódov na úrovni podtried SK NACE  01110 až  03220, ktoré nie sú živnosťou podľa živnostenského zákona - viď. živnostenský zákon - link na informácie, týkajúce sa živnostenského podnikania na MV SR: <http://www.minv.sk/?zivnostenske-podnikanie> alebo nemusia mať špeciálne povolenie na výkon činnosti ako slobodné povolanie.

Zároveň Vám pripájam súbor výber vysvetliviek SKNACE pre presnejšie určenie poľnohospodárskych činností.

Nakoľko v súčasnej dobe prechádzame na nový systém prideľovania IČO „Potvrdenie o pridelení IČO“ sa nevystavuje na počkanie.

Pridelenie IČO, zmena v potvrdené o pridelení IČO, vydanie náhradného potvrdenia o pridelení IČO a vystavenie výpisu z registra organizácií nepodliehajú správnym poplatkom!

Adresa miesta podnikania musí obsahovať údaje: obec, (ulica), číslo (popisné, súpisné);

-       nemôže obsahovať len údaje obec alebo ulica bez čísla

-       nemôže obsahovať len údaje obec a číslo parcely

Z hľadiska integrovania do IS RPO (zreferencovanie na register fyzických osôb) je preto nutné dodržať zápis kompletnej adresy miesta podnikania.

V „Osvedčení o zápise do evidencie SHR“ môžu byť adresy zapísané aj takýmto spôsobom:

Adresa bydliska

Adresa hospodárskej usadlosti

Adresa sídla / miesta podnikania (ak sa adresa hospodárskej usadlosti nedá zreferencovať, uviesť adresu bydliska – kde vedú administratívnu agendu).

Upozornenie:

Doklady k prideleniu IČO alebo k vykonaniu zmeny v štatistickom registri je potrebné poslať na pracovisko ŠÚ SR podľa územnej príslušnosti  na základe úplnej adresy podnikania, ak taká adresa nie je tak podľa adresy bydliska samostatne hospodáriaceho roľníka!!!

Povoľovanie činnosti SHR a vydávanie "Rozhodnutí o zápise do evidencie SHR" je plne v právomoci obce/mesta  v zmysle zákona 219/1991 z.z. v znení neskorších predpisov. Príslušné pracovisko Štatistického úradu SR nie je oprávnené kontrolovať na základe čoho bolo osvedčenie vydané, len skontroluje správnosť a úplnosť údajov v „Osvedčení...“ a pridelí identifikačné číslo organizácie.

Usmernenie k prideľovaniu IČO pre samostatne hospodáriaceho roľníka:

A. Doklady, potrebné k prideleniu IČO pre samostatne hospodáriaceho roľníka (fyzická osoba nemala ešte nikdy pridelené IČO):

1. Osvedčenie o zápise do evidencie SHR, vydané príslušnou obcou/mestom – originál a  neoverená kópia,

    prípadne len overená kópia. V osvedčení prosím uvádzajte podrobnejší popis činnosti nie všeobecný

    (činnosti rastlinná výroba, prípadne živočíšna výroba sa nedá priradiť kód SKNACE, je potrebné uviesť

    pestovanie obilnín, pestovanie strukovín, pestovanie zeleniny, pestovanie zemiakov, chov

    dojníc, chov HD na mäso, chov ošípaných, chov oviec a podobne - pomôcka popis podtried SK NACE ).

2. Vyplnená „Žiadosť o pridelenie identifikačného čísla fyzickej osobe – podnikateľovi“.

    V položke ekonomická aktivita uveďte prevažujúcu činnosť – len jednu! Uveďte prosím presný popis

    činnosti  nie všeobecný –  do činností uvádzajte popis činnosti podľa podtried SK NACE v zmysle

    „Vyhlášky Štatistického úradu Slovenskej republiky č. 306 z 18. júna 2007, ktorou sa vydáva Štatistická

    klasifikácia ekonomických činností“. Klasifikácia aj s vysvetlivkami je zverejnená aj na webovej stránke

    [www.statistics.sk](http://www.statistics.sk) - pre korektnú prácu s klasifikáciou webovú stránkou ju otvorte cez Google Chrome

    alebo Mozillu - link na klasifikáciu:    [http://slovak.statistics.sk/wps/portal/ext/metadata/classifications/!ut/p/b1/jZDLDoIwEEW\_xS\_oYMvD5ZQQWkFSGhqhG8PCKImAC-P3i0QTXVic3STn5N4ZYklN7NDeu1N768ahvTx3GxzKUEacewiwy2KQVIqSo\_YA\_QloJgB-DMK3HxU6AVmhSvWWecDevgNw5Uv28uMUBQtzgChPfZAojN6UlALS\_\_o7Ahb8PbEz4mowA64XLR1ZiLE\_kmbCwg9MxBykDpTJVEWBrsm1N8bU0Kkzrh7kN3hf/](http://slovak.statistics.sk/wps/portal/ext/metadata/classifications/%21ut/p/b1/jZDLDoIwEEW_xS_oYMvD5ZQQWkFSGhqhG8PCKImAC-P3i0QTXVic3STn5N4ZYklN7NDeu1N768ahvTx3GxzKUEacewiwy2KQVIqSo_YA_QloJgB-DMK3HxU6AVmhSvWWecDevgNw5Uv28uMUBQtzgChPfZAojN6UlALS__o7Ahb8PbEz4mowA64XLR1ZiLE_kmbCwg9MxBykDpTJVEWBrsm1N8bU0Kkzrh7kN3hf/)

Do „Osvedčenia SHR" uvádzajte len tie poľnohospodárske činnosti, ktoré nie sú živnosťou podľa živnostenského zákona - viď. živnostenský zákon - link na informácie, týkajúce sa živnostenského podnikania na MV SR:

<http://www.minv.sk/?zivnostenske-podnikanie>.

B. Doklady, potrebné k vykonaniu zmeny údajov zapísaných v registri organizácií u samostatne  hospodáriaceho roľníka (FO už bolo v minulosti pridelené  IČO) pri zmene údajov v osvedčení SHR:

1. Dodatok k „Osvedčeniu o zápise do evidencie SHR“ alebo nové „Osvedčenie o zápise do evidencie

    SHR“, vydané príslušnou obcou/mestom – originál a neoverená kópia, prípadne len overená kópia.

    V osvedčení prosím uvádzajte podrobnejší popis činnosti nie všeobecný (činnosti rastlinná výroba,

    prípadne živočíšna výroba sa nedá priradiť kód SKNACE, je potrebné uviesť pestovanie obilnín,

    pestovanie strukovín, pestovanie zeleniny, pestovanie zemiakov, chov dojníc, chov HD na mäso, chov

     ošípaných, chov oviec a podobne - pomôcka popis podtried SK NACE ).

2. Vyplnená „Žiadosť fyzickej osoby o zmenu údajov zapísaných v registri organizácií“. V položke

    ekonomická aktivita uveďte prevažujúcu činnosť – postupujte podobne ako u pridelenia IČO.

V prípade pridelenia IČO živnostenským úradom ide taktiež o zmenu v potvrdení o pridelení IČO – fyzická osoba bude mať v tomto prípade kombinovanú právnu formu 107 Podnikateľ - fyzická osoba - nezapísaná v OR - podnikajúca súčasne ako samostatne hospodáriaci roľník.

C. Doklady, potrebné k vykonaniu zmeny údajov zapísaných v registri organizácií u samostatne  hospodáriaceho roľníka (FO už bolo v minulosti pridelené  IČO živnostenským oddelením príslušného okresného úradu, aj v prípade už zrušeného IČO):

1. „Osvedčenie o zápise do evidencie SHR“, vydané príslušnou obcou/mestom – originál a neoverená

 kópia, prípadne len overená kópia. V osvedčení prosím uvádzajte podrobnejší popis činnosti nie všeobecný

    (činnosti rastlinná výroba, prípadne živočíšna výroba sa nedá priradiť kód SKNACE, je potrebné uviesť

    pestovanie obilnín, pestovanie strukovín, pestovanie zeleniny, pestovanie zemiakov, chov

    dojníc, chov HD na mäso, chov ošípaných, chov oviec a podobne - pomôcka popis podtried SK NACE ).

2. Vyplnená „Žiadosť fyzickej osoby o zmenu údajov zapísaných v registri organizácií“. V položke

    ekonomická aktivita uveďte prevažujúcu činnosť –  postupujte podobne ako u pridelenia IČO.

3. Kópia (neoverená) živnostenského oprávnenia, v prípade pridelenia IČO Štatistickým úradom pre činnosť

    podnikania ako slobodné povolanie – kópiu potvrdenia o pridelení IČO.

V prípade vyradenia fyzickej osoby z evidencie samostatne hospodáriacich roľníkov je potrebné poslať na pracovisko Štatistického úradu SR v Žiline „rozhodnutie alebo oznámenie o vyradení z evidencie SHR s vyznačenou právoplatnosťou rozhodnutia“ pre následné zrušenie IČO v štatistickom registri. Nakoľko IČO sa ruší na základe rozhodnutia, vydaného príslušnou obcou/mestom, ktorým sa ruší povolenie na výkon príslušnej činnosti SHR, Štatistický úrad nevydáva doklad o zrušení IČO (ruší sa činnosť – platným dokladom o zrušení je doklad z obce).

Informácie o postupe prideľovania IČO, o zaevidovaní zmien v Štatistickom registri, o vydávaní odpisov Potvrdení…" vrátane formulárov žiadostí, kontaktov na jednotlivé pracoviská ŠÚ SR, stránkových hodín a register organizácii sú uvedené na [www.statistics.sk](http://www.statistics.sk), pre zjednodušenie uvádzam link na prideľovanie IČO: [http://slovak.statistics.sk/wps/portal/ext/services/services.ico/!ut/p/b1/jY\_BDoIwEEQ\_qYMtgsfFaFuDxKJF6MX0YAxGwIPx-0Xi1ereJnlvJsscq5nr\_bO9-Ec79P72zm5-ImPMPq8qyGq2huaRRGEt5JaPQDMC-HKEyTeJTrMsIqRFuYI-0E6WGxFBxB8\_APy1v5SkRJIDaS5jaFK2XBjOQfyXf2RuQkINExB4sVBDd2b3ztoaV\_ECeD1fYQ!!/dl4/d5/L2dJQSEvUUt3QS80SmtFL1o2X1ZMUDhCQjFBMEc3VDEwSU5OU1VWOFEzSEY2/](http://slovak.statistics.sk/wps/portal/ext/services/services.ico/%21ut/p/b1/jY_BDoIwEEQ_qYMtgsfFaFuDxKJF6MX0YAxGwIPx-0Xi1ereJnlvJsscq5nr_bO9-Ec79P72zm5-ImPMPq8qyGq2huaRRGEt5JaPQDMC-HKEyTeJTrMsIqRFuYI-0E6WGxFBxB8_APy1v5SkRJIDaS5jaFK2XBjOQfyXf2RuQkINExB4sVBDd2b3ztoaV_ECeD1fYQ%21%21/dl4/d5/L2dJQSEvUUt3QS80SmtFL1o2X1ZMUDhCQjFBMEc3VDEwSU5OU1VWOFEzSEY2/).

Požadované náležitosti k vydaniu "Potvrdenia o pridelení IČO" doručí žiadateľ osobne, prípadne poštou na adresu:

Štatistický úrad Slovenskej republiky - pracovisko ŠÚ SR v Žiline, Framborská 23, 011 21 Žilina

Podanie je možné realizovať aj elektronicky cez „Elektronickú podateľňu“ na základe zaručeného elektronického podpisu – link na podateľňu:

[http://slovak.statistics.sk/wps/portal/ext/services/mailroom/!ut/p/b1/jZDLDoIwEEW\_xS\_oxfJyORgpNUgsWsRuDAtjMAIujN9vJWwt3t0k5-bMDDOsZqZv3u2tebVD3zy-swkvpJQ65FUFUS1TSO4JFFpD7LgFzhbAjxDGvopknCQeIS7KDeSR9qLc-h78YOo7AIcfaTT114IyP8qBOBcBJGW6XCnOQfy\_\_R0Cl\_8YzvQtMOM\_MTMirgtGwPHiIhu6K3t22qbG3afFB\_yxa3g!/dl4/d5/L2dJQSEvUUt3QS80SmtFL1o2X1E3SThCQjFBMDg1NzAwSU5TVTAwVlMwRVIz/](http://slovak.statistics.sk/wps/portal/ext/services/mailroom/%21ut/p/b1/jZDLDoIwEEW_xS_oxfJyORgpNUgsWsRuDAtjMAIujN9vJWwt3t0k5-bMDDOsZqZv3u2tebVD3zy-swkvpJQ65FUFUS1TSO4JFFpD7LgFzhbAjxDGvopknCQeIS7KDeSR9qLc-h78YOo7AIcfaTT114IyP8qBOBcBJGW6XCnOQfy__R0Cl_8YzvQtMOM_MTMirgtGwPHiIhu6K3t22qbG3afFB_yxa3g%21/dl4/d5/L2dJQSEvUUt3QS80SmtFL1o2X1E3SThCQjFBMDg1NzAwSU5TVTAwVlMwRVIz/).

Do pozornosti dávam aj „**Register a identifikátor právnických osôb, podnikateľov a orgánov verejnej moci (RPO)“, ktorý** sa od 1. novembra 2015 v súlade s príslušnou legislatívou, stáva zdrojom právne platných údajov. Ide o jednotný zdroj základných údajov o všetkých právnych subjektoch (právnické osoby, podnikatelia, orgány verejnej moci), ktoré sú v súčasnosti registrované alebo evidované vo viac ako 70 zdrojových registroch a evidenciách prostredníctvom rôznych informačných systémov – link na informácie o RPO:

[http://slovak.statistics.sk/wps/portal/ext/services/register/!ut/p/b1/jY\_BDoIwEEQ\_qYMtgsfFaFuDxKJF6MX0YAxGwIPx-0Xi1ereJnlvJsscq5nr\_bO9-Ec79P72zm5-ImPMPq8qyGq2huaRRGEt5JaPQDMC-HKEyTeJTrMsIqRFuYI-0E6WGxFBxB8\_APy1v5SkRJIDaS5jaFK2XBjOQfyXf2RuQkINExB4sVBDd2b3ztoaV\_ECeD1fYQ!!/dl4/d5/L2dJQSEvUUt3QS80SmtFL1o2X1ZMUDhCQjFBMEdNQUUwQTFMSUZNNkEzQ0U1/](http://slovak.statistics.sk/wps/portal/ext/services/register/%21ut/p/b1/jY_BDoIwEEQ_qYMtgsfFaFuDxKJF6MX0YAxGwIPx-0Xi1ereJnlvJsscq5nr_bO9-Ec79P72zm5-ImPMPq8qyGq2huaRRGEt5JaPQDMC-HKEyTeJTrMsIqRFuYI-0E6WGxFBxB8_APy1v5SkRJIDaS5jaFK2XBjOQfyXf2RuQkINExB4sVBDd2b3ztoaV_ECeD1fYQ%21%21/dl4/d5/L2dJQSEvUUt3QS80SmtFL1o2X1ZMUDhCQjFBMEdNQUUwQTFMSUZNNkEzQ0U1/).

Kontakt:

Mgr. Gavlasová         041/5113212              emilia.gavlasova@statistics.sk

Úradné hodiny:        pondelok až piatok 8:00 - 14:00 hod.

S pozdravom

Mgr. Emília Gavlasová

Odbor informatiky,

registrov a informačných služieb

Štatistický úrad SR - pracovisko ŠÚ SR v Žiline



Framborská 23  l  011 21 Žilina  l  Slovenská republika

tel.: +421 41 5113 212  l  e-mail: emilia.gavlasova@statistics.sk

[www.statistics.sk](http://www.statistics.sk/)